**Z Á P I S N I C A**

**z valného zasadnutia Urbárskeho spolku p. s. Horná Ves konaného**

**dňa 13.04.2025**

1. **Otvorenie**
2. **Oznámenie o účasti**
3. **Návrh a voľba predsedu zhromaždenia**
4. **Voľba návrhovej a volebnej komisie, zapisovateľ, overovateľ**
5. **Správa o činnosti výborua pozemkového spoločenstva za rok 2024**
6. **Správa dozornej rady za rok 2024**
7. **Správa o hospodárení za rok 2024**
8. **Schválenie ročnej účtovnej závierky**
9. **Návrh na rozdelenie výnosov**
10. **Stav lesných (a iných ) pozemkov, plán činnosti a hospodárenia na ďalšie obdobie r. 2025 – 2026**
11. **Splnené /neplnené body uznesenia z valného zasadnutia konaného v roku 2024**
12. **Ďalšie návrhy predsedu, členov spoločenstva, dozornej rady, členov spoločenstva**
13. **Diskusia**
14. **Schválenie uznesenia**
15. **Záver**
16. **Vyplatenie výnosov za rok 2024**
17. **Otvorenie**

Valné zasadnutie otvoril predseda Urbárskeho spolku pán Marek Vidiečan. Privítal všetkých prítomných, a spomenul, že podľa zákona 97/2013 Z. z. o pozemkových spoločenstvách sa valné zhromaždenie musí zvolať minimálne raz ročne.

1. **Oznámenie o účasti a uctenie pamiatky zosnulých členov spoločenstva**

Pán Marek Vidiečan informoval prítomných o účasti na valnom zasadnutí. Elektronickým sčítaním hlasov bolo zistené, že aktuálna účasť na dnešnom zhromaždení počítaná podľa veľkostí spoluvlastníckych podielov je 61,44 % z celkových 100%, čo znamená, že zhromaždenie je uznášania schopné vo všetkých bodoch podľa § 14 ods. 4 zákona č. 97/2013 Z.z.

Ďalej pán Marek Vidiečan vyzval prítomných, aby si minútou ticha uctili pamiatku zosnulých členov spoločenstva, ktorí nás opustili v uplynulom roku a do dňa konania dnešného zasadnutia.

Pán Marek Vidiečan oboznámil prítomných s programom. Uvedený program bol prítomnými schválený jednohlasne.

Hlasovanie: Za: 61,44 % (t. j. 100 % - prítomných)

Proti: 0

Zdržal sa: 0

1. **Návrh a voľba predsedu zhromaždenia**

Následne člen výboru (hospodár) pán Ivan Kmeť dal zhromaždeniu návrh na predsedu zhromaždenia. Za predsedu zhromaždenia navrhol pána Mareka Vidiečana, o čom dal bezodkladne hlasovať.

Hlasovanie:

Za: 61,44 % (t. j. 100 % - prítomných)

Proti: 0

Zdržal sa: 0

Pán Marek Vidiečan bol zvolený za predsedu zhromaždenia jednohlasne, pán Ivan Kmeť mu odovzdal slovo.

1. **Voľba návrhovej a volebnej komisie, zapisovateľ, overovateľ**

Pán Marek Vidiečan ďalej oslovil prítomných, aby navrhli členov návrhovej a volebnej komisie. Nikto z prítomných nepodal žiadny návrh a tak výbor navrhol za predsedníčku pani Ľudmil uBukoviansku a za členov pána Antona Kobesa a pána Ing. Štefana Foltána.

Všetci prítomní jednohlasne schválili návrhovú a volebnú komisiu v tomto zložení.

Hlasovanie:

Za: 61,44 % (t. j. 100 % prítomných)

Proti: 0

Zdržal sa: 0

Za zapisovateľku bola navrhnutá p. Ing. Lucia Vidiečanová. Návrh na zapisovateľku bol prijatý jednohlasne.

Hlasovanie:

Za: 61,44 % (t. j. 100 % prítomných)

Proti: 0

Zdržal sa: 0

Pán Marek Vidiečan oslovil prítomných, aby predložili návrhy na overovateľa zápisnice. Za overovateľa zápisnice bol navrhnutý p. Mgr. Ivan Dvorský. Návrh bol prijatý jednohlasne bez pripomienok.

Hlasovanie:

Za: 61,44 %

Proti: 0

Zdržal sa: 0 %

**5. Správa o činnosti výboru pozemkového spoločenstva za rok 2024**

Správu o činnosti výboru pozemkového spoločenstva predniesol predseda pozemkového spoločenstva pán Marek Vidiečan. Správa tvorí prílohu k tejto zápisnici.

Predseda pozemkového spoločenstva informoval prítomných o dianí v spoločenstve a o činnosti výboru.

Pán Ján Chalmoviansky v roku 2024 ukončil svoju činnosť. Predseda mu v mene celého urbárskeho spolku poďakoval za jeho dlhoročnú činnosť a odovzdal mu dar.

Prítomní vzali Správu o činnosti výboru pozemkového spoločenstva za rok 2024 na vedomie.

**6. Správa dozornej rady za rok 2024**

Správu dozornej rady za rok 2024 predniesol pán Peter Brida, predseda dozornej rady. Správa tvorí prílohu k zápisnici. Pán Peter Brida v nej okrem iného vyjadril spokojnosť so spoluprácou s výborom a odporučil prítomným schváliť ročnú účtovnú závierku za rok 2024. Prítomní zobrali Správu dozornej rady za rok 2024 na vedomie.

**7. Správa o hospodárení za rok 2024 a schválenie ročnej účtovnej závierky**

Správu o hospodárení za rok 2024 predniesol pán Marek Vidiečan. Ospravedlnil pani Martu Poliakovú, členku výboru, ktorá sa nemohla zúčastniť z dôvodu choroby. Vyjadril sa v nej k finančným veciam spoločenstva. Správa o hospodárení je prílohou tejto zápisnice.

V tomto bode bolo potrebné aj schválenie ročnej účtovnej závierky. Prítomný schválili ročnú účtovnú závierku jednohlasne.

Hlasovanie:

Za: 61,44 %

Proti: 0

Zdržal sa: 0 %

**8. Návrh na rozdelenie výnosov**

Predseda pozemkového spoločenstva oboznámil prítomných, že v roku 2024 bol príjem spoločenstva len zo spoločnej nehnuteľnosti tzv. „Starého urbáru“ a budú sa vyplácať výnosy len za túto nehnuteľnosť. Rozdelí sa celkovo 5 000,00 €. Oboznámil prítomných s ďalšími nákladmi, ktoré bude treba vynaložiť na sprístupnenie neprístupných porastov a vytvorenie nových ciest. Dal o tomto návrhu hlasovať a návrh bol jednohlasne prijatý.

Hlasovanie:

Za: 61,44 % (t. j. 100 % prítomných)

Proti: 0

Zdržal sa: 0

**9. Stav lesných (a iných ) pozemkov, plán činnosti a hospodárenia na ďalšie obdobie r. 2025 – 2026**

Informácie o stave lesných pozemkov a plán činnosti a hospodárenia na ďalšie obdobie rokov 2025 a 2026 predniesol pán Ján Chalmoviansky, odborný lesný hospodár. Pán Ján Chalmoviansky oznámil prítomným, že sme v 6. roku platnosti lesného hospodárskeho plánu. Oboznámil prítomných s týmto lesným hospodárskym plánom. Ťažbový predpis na 10 rokov je 8 343 m3. Ročná ťažba vychádza okolo 800 m3. V roku 2024 bolo vyťažených 635 m3, z toho náhodilé ťažby – vývraty a zlomy tvorili 263 m3. Ide viac menej o kvalitnú hmotu. V roku 2024 sa ťažilo v 4 porastoch. V podobnom tempe sa plánuje pokračovať aj v ďalších rokoch platného hospodárskeho plánu.

Pán Marek Vidiečan dal o Pláne činnosti a hospodárenia na ďalšie obdobie r. 2025 – 2026 hlasovať a návrh plánu bol schválený jednohlasne.

Hlasovanie:

Za: 61,44 % (t. j. 100 % prítomných)

Proti: 0

Zdržal sa: 0

**10. Splnené /neplnené body uznesenia z valného zasadnutia z roku 2024**

Predniesol pán Marek Vidiečan. Všetky body uznesenia prijatého 14.04.2024 boli priebežne plnené, sú splnené alebo mali len informačný charakter.

**11. Ďalšie návrhy predsedu, členov spoločenstva, dozornej rady**

Pán predseda urbárskeho spolku predložil návrh výboru a dozornej rady na zvýšenie cien za drevo z dôvodu neustáleho zvyšovania cien pohonných hmôt a následného zvyšovania nákladov na ťažbu dreva nasledovne:

* podiel z 29,00 € na 30,00 €,
* nadpodiel z 48,00 € na 50,00 €.

Vyzval prítomných, aby sa k návrhu vyjadrili. Nikto z prítomných nepredložil pozmeňujúci návrh.

Pán Marek Vidiečan dalo návrhu hlasovať.

Hlasovanie: Za: 61,44 % (t. j. 100 % - prítomných)

Proti: 0

Zdržal sa: 0 %

Ďalej pán Marek Vidiečan pokračoval ďalším návrhom. Prečítal žiadosť pani Ing. Kataríny Turanovej o uzavrenie zmluvy o vecnom bremene na uloženie a užívanie inžinierskych sietí a vecné právo prístupu na zaťažené pozemky za učelom zabezpečenia prevádzky, údržby, opráv a odstraňovania porúch ako aj pri rekonštrukcií inžinierskych sietí v rozsahu vyznačenom geometrickým plánom č. 13/2015 zo dňa 11.06.2015 vyhotoveného Patriciusom Sovom na pozemkoch 3121 a 3122, k. ú. Obce Horná Ves, zapísaných na LV 2337.

Pán Bukoviansky sa opýtal, či je tam cesta. Pán Marek Vidiečan odpovedal, že je to len kúsok od cesty. Pán Mgr. Ivan Dvorský, bývalý predseda urbárskeho spolku sa opýtal, prečo sa táto zmluva nedala zavkladovať už dávno. Pani Ing. Katarína Turanová súhlas už mala, uloženie inžinierskych sietí bolo urobené načierno a narýchlo. Pán Ivan Dvorský navrhol výboru, aby to prerokoval medzi sebou a poradil sa s odborníkmi. Na tom mieste je uložených viacero inžinierskych sietí, ktoré sú taktiež vedené načierno. Pán Mgr. Ivan Dvorský ďalej navrhol, nech pani Ing. Katarína Turanová platí nájom za vecné bremeno uložené na pozemkoch.

Pani Marta Bezdeková sa opýtala, komu patria dané parcely. Pán Marek Vidiečan odpovedal, že dané parcely sú urbárske a patria viacerým vlastníkom. Pán Bukoviansky sa opýtal, aký význam má daný pozemok pre urbársky spolok. Pán Marek Vidiečan odpovedal, že pozemok zatiaľ urbár nevyužíva, ale to sa môže zmeniť.

Nakoniec sa na valnom zasadnutí dohodlo, že sa zmluva o vecnom bremene s pani Ing. Katarínou Turanovou uzavrie, ale až po prerokovaní výboru s právnikom a odborníkom.

Hlasovanie:

Za: 61,44 % (t. j. 100 % - prítomných)

Proti: 0

Zdržal sa: 0

**12. Diskusia**

Diskusia prebehla počas celého valného zasadnutia.

**13. Schválenie uznesenia**

Uznesenia predniesla pani Ľudmila Bukovianska, predsedníčka návrhovej komisie. Všetky uznesenia boli schválené v priebehu konania celého valného zasadnutia.

Hlasovanie:

Za: 61,44 % (t. j. 100 % - prítomných)

Proti: 0

Zdržal sa: 0

**14. Záver**

Pán Marek Vidiečan ukončil valné zasadnutie pozemkového spoločenstva. Poďakoval prítomným za účasť a všetkým, ktorý sa akokoľvek podieľali na uskutočnení tohto valného zasadnutia, taktiež vyslovil svoju vďačnosť.

Vyzval prítomných, aby si postupne šli dať vyplatiť výnosy za rok 2024 a poprial im dobrú chuť k občerstveniu.

**15. Vyplatenie výnosov za rok 2024**

V Hornej Vsi dňa 13.04.2025

.................................................................... .........................................................

Ing. Lucia Vidiečanová Mgr. Ivan Dvorský

zapisovateľka overovateľ